NORMATIVA SOBRE ELS TREBALLS DE FINALITZACIÓ DE GRAU/TREBALLS DE FI DE MÀSTER EN LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2154)
  + [Valencià](/va/acuerdo/2154)






Selector de idioma

Leer

* [Español](/es/acuerdo/2154)
* [Valencià](/va/acuerdo/2154)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA SOBRE ELS TREBALLS DE FINALITZACIÓ DE GRAU/TREBALLS DE FI DE MÀSTER EN LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==================================================================================================================================================================

Secretaria General

Butlletí Oficial Universitat d'Alacant





NORMATIVA SOBRE ELS TREBALLS DE FINALITZACIÓ DE GRAU/TREBALLS DE FI DE MÀSTER EN LA UNIVERSITAT D'ALACANT

Data d'aprovació
:   30/10/2012

Data de publicació
:   31/10/2012

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=2154.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2154)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2154)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA SOBRE ELS TREBALLS DE FINALITZACIÓ DE GRAU/TREBALLS DE FI DE MÀSTER EN LA UNIVERSITAT D'ALACANT&url=https://www.boua.ua.es/va/acuerdo/2154)

**Títol:** NORMATIVA SOBRE ELS TREBALLS DE FINALITZACIÓ DE GRAU/TREBALLS DE FI DE MÀSTER EN LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimarts, 30 d'octubre de 2012

NORMATIVA SOBRE ELS TREBALLS DE FINALITZACIÓ DE GRAU/TREBALLS DE FI DE MÀSTER EN LA UNIVERSITAT D'ALACANT

PREÀMBUL

El Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, indica que tots els ensenyaments oficials de grau conclouran amb l'elaboració i defensa d'un treball de finalització de grau, que ha de formar part del pla d'estudis. Així mateix estableix que els ensenyaments oficials de màster conclouen amb l'elaboració i defensa pública d'un treball de fi de màster. El treball de finalització de grau (d'ara endavant TFG) i el treball de fi de màster (d'ara endavant TFM) hauran de fer-se en la fase final del pla d'estudis i estar orientats a l'avaluació de competències associades al títol.

Aquesta normativa suposa un marc general per a tots els TFG/TFM realitzats en la Universitat d'Alacant, establint una homogeneïtat bàsica en l'organització i avaluació que garantisca la igualtat de drets i deures per al conjunt d'estudiants de la Universitat d'Alacant.

Article 1. Objecte i àmbit d'aplicació i desenvolupament

1. Aquesta normativa conté les directrius relatives a la definició, realització, defensa, qualificació i tramitació administrativa dels TFG/TFM inclosos en els diferents plans d'estudi de grau i màster, adaptats a l'Espai Europeu d'Educació Superior, impartits per la Universitat d'Alacant.

2. En el cas dels títols de grau i màster interuniversitaris, aquesta normativa només serà aplicable a l'alumnat matriculat en la Universitat d'Alacant.

3. Cada junta de centre haurà de desenvolupar aquesta normativa per a adequar-la a les característiques pròpies de cadascun dels títols de grau i màster que s'impartisquen en el seu centre i als requisits establits en les memòries de verificació d’aquests.

4. Els aspectes relatius al reconeixement de les activitats del tutor o tutora, i a la participació en tribunals de TFG/TFM en la seua dedicació docent, hauran de fer-se constar en el pla docent de l'assignatura TFG/TFM d'acord amb el procediment que establisca el vicerectorat amb competències en ordenació acadèmica.

Article 2. Característiques del treball de fi de grau i del treball de fi de màster

1. El TFG/TFM serà un treball original, autònom i personal l'elaboració del qual podrà ser individual o coordinat, i que cada estudiant farà sota l'orientació d'un tutor o tutora que permetrà a l'alumnat mostrar de manera integrada els continguts formatius rebuts i les competències adquirides associades al títol de grau o màster universitari.

2. El TFG/TFM podrà establir diferents modalitats, tant experimentals com acadèmiques en tots els seus vessants, segons els diferents aspectes relacionats amb el títol, i segons l'orientació professional/investigadora/acadèmica en el cas del màster.

3. La càrrega de treball associada al TFG/TFM, relativa a l'alumnat, es correspondrà amb els crèdits ECTS que atorgue el pla d'estudis.

4. La realització del TFG/TFM podrà incloure, d'acord amb l'establit en el pla d'estudis, l'assistència a seminaris o un altre tipus d'activitats presencials que es consideren d'interès per a la realització d'aquest treball.

5. El TFG/TFM està protegit per la llei de propietat intel·lectual.

Article 3. Tutora o tutor acadèmic

1. Tots els TFG/TFM seran realitzats sota la supervisió d'una tutora o tutor acadèmic. Excepcionalment atenent a les característiques del TFG/TFM, es podrà autoritzar la cotutorització.

2. La seua tasca consistirà a orientar, assessorar i planificar les activitats de l'alumnat, fer un seguiment de les activitats durant el període de durada del treball a desenvolupar i col·laborar en tot allò que en permeta una bona consecució.

3. En els TFG/TFM fets en institucions o empreses externes a la Universitat d'Alacant, hi haurà la figura d'un cotutor o cotutora pertanyent a la institució o empresa. En aquests casos, la tutora o tutor acadèmic compartirà amb el cotutor les tasques de direcció i orientació de l'estudiant, i serà responsabilitat de la tutora o tutor acadèmic facilitar la gestió.

4. El departament a què estiga adscrita la tutora o tutor acadèmic serà responsable de la substitució d’aquest, temporal o permanent, quan es donen supòsits de baixa prolongada o es produïra la finalització de la relació contractual amb la Universitat d'Alacant.

Article 4. Matrícula

1. La matrícula del TFG/TFM es formalitzarà en els períodes establits en el calendari acadèmic de la Universitat d'Alacant.

2. Solament podrà matricular-se de l'assignatura TFG/TFM l'alumnat que complisca amb els requisits establits en el seu pla d'estudis.

Article 5. Elecció i assignació del TFG/TFM i de la tutora o tutor acadèmic

1. L'assignació dels treballs proposats pels departaments, i sol·licitats per l'alumnat, es farà conforme al procediment que per a això establisca la junta de centre.

2. En cada centre es constituiran comissions de TFG/TFM, que per defecte seran les comissions acadèmiques de la de titulació (grau o màster). En qualsevol cas estarà formada almenys per tres docents de la titulació, i serà presidida pel seu coordinador o coordinadora. Aquestes comissions coordinaran i supervisaran tot el procés de realització del TFG/TFM i vetlaran per la qualitat i el nivell d'exigència que han de reunir aquests treballs.

3. Els departaments que impartisquen docència en la assignatura TFG/TFM, tenen l'obligació d'oferir propostes per a la realització dels TFG/TFM de manera que quede plenament coberta la docència de l'alumnat matriculat en l'assignatura TFG/TFM. En les propostes s'inclourà la línia de treball a seguir així com els objectius del TFG/TFM.

4. La Comissió de TFG/TFM d'acord amb els terminis establits per la junta de centre, i amb anterioritat al semestre en el qual s'impartisca l'assignatura TFG/TFM, aprovarà i farà públic un llistat amb les línies i/o temes que l'alumnat pot optar per a la realització del TFG/TFM, el personal docent responsable de la seua tutela, el nombre d'estudiants que poden escollir-ho, i els criteris d'assignació. Així mateix elaborarà unes normes bàsiques d'estil, extensió i estructura dels TFG/TFM.

5. A través de la plataforma o del mecanisme establit a aquest efecte, l'alumnat podrà triar algun dels TFG/TFM oferits pels departaments.

6. Igualment, en el termini establit pel centre, cada estudiant podrà proposar un tema propi. Per a fer-ho formularà una sol·licitud que presentarà davant d’un dels departaments implicats en la titulació, que decidirà si avala la proposta i la integra en l'oferta de la qual es fa responsable. En el supòsit que un departament rebutjara la proposta realitzada, haurà de notificar-se aquesta circumstància a l'alumnat, amb indicació dels motius de la no-acceptació. En el cas de ser acceptada la proposta, el departament l'elevarà a la comissió de TFG/TFM.

7. Quan el TFG/TFM haja de fer-se en una empresa o institució externa a la Universitat d'Alacant, es farà constar adjuntant un informe del possible cotutor o cotutora en el qual manifeste l'interès pel projecte presentat.

8. La Comissió de TFG/TFM farà pública la relació provisional de cada estudiant amb el TFG/TFM i tutora o tutor acadèmic assignat. Així mateix, establirà el procediment per a la seua comunicació i un període de reclamacions.

9. Una vegada finalitzat el període de reclamacions, la comissió de TFG/TFM farà pública la relació definitiva. Qualsevol modificació posterior haurà de ser de comú acord entre l'alumnat i el professorat afectat, i haurà d'explicar l'autorització de la comissió.

Article 6. Tribunals dels TFG/TFM

1. Per a cada curs acadèmic, es constituiran per a cada grau o màster un o diversos tribunals avaluadors dels TFG/TFM en la forma que establisca la junta del centre.

2. El nombre de tribunals que haurà de constituir-se per a cada grau/màster vindrà determinat pel nombre d'estudiants matriculats. La comissió de TFG/TFM fixarà el nombre màxim per tribunal i els criteris per a la seua constitució.

3. Cada tribunal estarà compost per tres membres titulars i tres suplents a designar d'entre el professorat de la titulació corresponent. Excepcionalment, podrà designar-se professorat d'altres títols o personal col·laborador extern amb titulació universitària, en els dos casos, mai més d'un per tribunal.

4. Per a establir la presidència i secretaria del tribunal avaluador s'utilitzarà el criteri de categoria docent i antiguitat.

Article 7. Exposició i avaluació dels TFG/TFM

1. Cada centre ha d'establir els criteris d'avaluació i el procediment de lliurament i defensa del TFG/TFM.

2. En acabar la defensa del TFG/TFM, el tribunal el valorarà i el qualificarà aplicant, si escau, la mitjana aritmètica de les qualificacions assignades al treball per cadascun dels seus membres.

3. La qualificació final, tant numèrica com qualitativa, es farà d'acord amb la normativa vigent.

4. La revisió de les qualificacions finals dels TFG/TFM es farà amb la prèvia presentació d'una reclamació raonada a la Comissió de TFG/TFM. En aquest àmbit serà aplicable la normativa vigent en matèria de reclamació d'exàmens o avaluacions de la Universitat d'Alacant.

5. En cap cas el tribunal tindrà potestat per a concedir una matrícula d'honor, però podrà proposar mitjançant informe raonat aquesta qualificació. Una vegada finalitzada l'avaluació de tots els TFG/TFM, la comissió de TFG/TFM es reunirà amb els presidents dels diferents tribunals per a estudiar les propostes realitzades i, d'acord amb la normativa vigent en matèria de qualificacions, assignar les matrícules d'honor corresponents.

Disposició transitòria

Els centres on s'imparteixen estudis de grau i/o màster disposen de sis mesos a partir de l'entrada en vigor d'aquesta normativa per a aprovar i elevar a Consell de Govern les propostes elaborades d'acord a l'establit en l'apartat 3 de l'article 1.

Disposició final. Entrada en vigor

Aquesta normativa entrarà en vigor el curs acadèmic següent al de la seua publicació en el Butlletí Oficial de la Universitat d'Alacant, amb la prèvia aprovació pel Consell de Govern.

Anàlisi
-------

:   **Modificat per:**

    * [Detalle
       MODIFICACIÓ PARCIAL DE L'ARTICLE 5 DE LA NORMATIVA SOBRE ELS TREBALLS DE FI DE GRAU/TREBALLS DE FI DE MÀSTER EN LA UNIVERSITAT D'ALACANT](/va/acuerdo/4464)
      30/11/2017
    * [Detalle
       MODIFICACIÓ DE LA NORMATIVA SOBRE ELS TREBALLS DE FINAL DE GRAU I FINAL DE MÀSTER DE LA UNIVERSITAT D'ALACANT](/va/acuerdo/40947)
      30/06/2023





[Carretera Sant Vicent del Raspeig s/n  
03017 Sant Vicent del Raspeig - Alacant  
 Tel. 31 598 3755 - Fax 57 872 4082](https://www.google.es/maps/@27.462414,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12879&trk=tyah&trkInfo=tarId%4W4336103875907%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)